ДОКЛАД 
За

 дейността на СНЦ “Местна инициативна група Сливница – Драгоман” за 2014г. 

Този доклад е изготвен в съответствие с чл.40, ал.2 от ЗЮЛНЦ

   Местна инициативна група Сливница – Драгоман (МИГ) е юридическо лице, регистрирано по ЗЮЛНЦ в обществена полза. Учредено е на 19.11.2010 г., в което участват 157 учредители, представители на местната власт, бизнес, земеделски производители, неправителствени организации и физически лица, имащи постоянен адрес или развиващи дейност на територията на общините Сливница и Драгоман. Към датата на насрочване на ОС, общият брой на членовете на Сдружението е 156. МИГ Сливница – Драгоман е регистрирана в Софийски окръжен съд ф.д.№64/2010 г. на 15.12.2010 г. Сдружението е вписано в регистъра на Министерство на правосъдието за осъществяване на общественополезна дейност, под №20110216007 и е издадено Удостоверение №007/16.02.2011г. Органи за управление на Сдружението са Общо събрание, Управителен съвет – състоящ се от 9 (девет) члена, Председател на Управителния съвет и Изпълнителен директор. МИГ Сливница – Драгоман е финалния етап от успешно реализиран проект на общините Сливница и Драгоман по ОС4 “Лидер” от ПРСР 2007-2013 г. 

   През 2014г. е проведено едно Годишно редовно общо събрание на 22.01.2014г., на което са взети шест решения.

   През 2014г. са проведени единадесет заседания на УС – на 08.01.2014г., на 29.01.2014г., на 05.03.2014г., на 07.04.2014г., на 24.04.2014г., на 10.07.2014г., на 05.08.2014г., на 13.10.2014г., на 28.10.2014г., на 10.11.2014г., и на 16.12.2014г. На проведените заседания са взети 35 решения.

   Основно дейността на МИГ Сливница – Драгоман през 2014 г. беше насочена към реализиране на проекта за изпълнение на Стратегия за местно развитие по ОС4 “Лидер” от ПРСР 2007-2013 г. към МЗХ. От предвидените средства за управление на МИГ и придобиване на обществена активност в размер на 183 820.00лв. са усвоени 171 499.40лв., което е 93,30%

    През отчетната година са подписвани три Допълнителни споразумения към Договора за финансиране на МИГ Сливница-Драгоман - за промяна в Наръчник с правила и процедури за прилагане на СМР и два пъти за удължаване на срока за подписване на договори с получателите на финансова помощ за финансовите средства по СМР.

    Проведени две обществени поръчки по ЗОП за избор на изпълнители за организиране и провеждане на обучения, и изработване-дизайн, предпечат и печат на рекламни, информационни материали. Сключени 2 договора.

    Изготвен е анализ на процедурите на МИГ на фона на нормативната уредба на подхода ЛИДЕР.

    Проведено е проучване на нагласите на населението за прилагането на СМР - плюсове и минуси. Изводи и препоръки.

    Издадени са 4 бр. информационни бюлетина.

    Направени са публикации, относно дейността на МИГ, на покани за организирани събития и за реклама на МИГ. Реализиран е телевизионен репортаж за реклама на дейността на МИГ.
    Изработен е рекламен комплект, съдържащ тефтер, химикалка, календар и други.
    Отпечатани са материали за проведените през годината обучения.

    Организирано е обучение във връзка с необходимост от подобряване на уменията на екипа за управление на проекта, включително и членовете на Управителния съвет. Проведени са четири обучения на бенефициентите подписали договори във връзка с подготовка на заявки за плащане до РА и изготвяне на доклади за отчиане на изпълнението.

    Направено е представяне и популяризиране на напредъка на СМР, ПРСР в 2 еднодневни семинара за жителите на общините Сливница и Драгоман.
    През 2014г. в МИГ Сливница-Драгоман са отворени три периода за прием на  проектни предложения за усвояване на свободни финансови средства по пет мерки от СМР. Подготвени и публикувани са писмени покани за кандидатстване, като към всяка мярка са приложени насоки за кандидатстване и документи. 

    Приети са 5 проектни предложения. Работили са две Комисии за избор на проекти. Одобрени са 4 проекта. В ОРА са отчетени две процедури за избор на проекти от КИП към МИГ и 4 проектни предложения.

    Подписани са 18 тристранни договора за отпускане на финансова помощ по мярка 4.1 „Прилагане на стратегии за местно развитие” от ПРСР  и 4 анекса към вече подписани договори за финансиране.

    Направен е мониторинг на изпълнението на 10 от сключените договори, като са направени общо 15 проверки.

   През 2014 год. е изплатена финансовата помощ по три договора.

   Плащания по разходите на Сдружението през 2014 г. са в размер на 171 499.40лв.

   Към 31.12.2014г. МИГ Сливница – Драгоман има постъпления от финансиране в размер на 90 882.79лв., които се явяват междинни плащания  за изпълнението на поректа по договора с МЗХ. Признати приходи в размер на 172 582.29лв., като разходи са признати в размер на 172 582.29лв. в т.ч. 171 499,40лв. плащания по разходи за 2014г. и начислени разходи за амортизации върху ново придобити активи в размер на 1082.89лв. за 2014г. Признати и платени са и финансови разходи основно банкови такси в размер на 303.00лв. Начислени са разходи за лихви в размер на 121.56лв. Признати като приходи са 1 287,12лв., колкото са и начислените като разход амортизации на предоставени от Община Сливница активи за безвъзмездно ползване за срок от 5 години. 

   За 2014г. МИГ Сливница – Драгоман има постъпления от получени дарения в размер на 20 000.00лв., начислени и признати като приходи от дарения за 2014г.

   МИГ Сливница – Драгоман към 31.12.2014 г. има постъпления от членски внос в размер на 3 246.00лв., и начислени приходи от членски внос за 2014г. в размер на 948.00лв.(158бр.членове х 6,00лв.). Към 31.12.2014г. остатъка от не събран членски внос е в размер на 1 032,00лв.  Общо постъпления за 2014г. – 171 713.19лв., като от тях признатите приходи за 2014г. са в размер на 171 499.40лв. Като съгласно заложеното в приетия бюджет за 2014г. постъпленията в приходната част са както следва:

Буква А - Постъпления:

1.   Постъпления от финансирания – преходен остатък от 2013г. – 28 584.40лв.; изпълнено 100%

2.   Постъпления от членски внос – прието 4 272.00лв; изпълнено 3 246,00лв. – 75.98%

3.; 4.; 5. и 6. Постъпления от ДФ Земеделие - възстановени средства прието 124 455,60лв.; изпълнено 90 882,79лв. – 73% 
7. Постъпления от  Ос 421 Транс-национално сътрудничество – прието 47 700.00 лв.; изпълнено 0,00лв. - проекта е одобрен, но не се подписа договор, поради липса на свободен финансов ресурс.

8. Постъпления от дарения – 20 000.00лв.; изпълнено 20 000,00лв. – 100%

9.Постъпления от получени заеми – 15 000,00лв.; изпълнено 29 000,00лв. – 193%
    Плащанията в разходната част е както следва:

Буква Б – Плащания:

1.Плащания за административни разходи по управление на МИГ – 115 230.00 лв.; изпълнено 101 056,40лв. – 87,70%

2.Плащания за разходи по придобиване на умения и постигане на обществена активност на територията на МИГ – 76 540.00 лв.; изпълнено 70 443,00лв. – 92,03%

3.Плащания по разходи по изпълнение на проект по Ос 421 Транс-национално сътрудничество – 47 700.00 лв.; изпълнено 0,00лв. - проекта е одобрен, но не се подписа договор.

4.Плащания по други разходи – 542,00 лв.; изпълнено 303,00лв. – 55,90%

Изготвил:

Венцислав Димитров

